चलती मालगाड़ी के सामने युवक कूदा; बचाया
भास्कर संवाददाता | बुरहानपुर
रेलवे स्टेशन पर रविवार रात 9.20 बजे प्लेटफार्म नंबर एक पर तेज रफ्तार से खंडवा से भुसावल की ओर जा रही मालगाड़ी के सामने युवक कूद गया लेकिन युवक इंजन से टकराकर वापस प्लेटफार्म पर गिरा। युवक की जान बच गई। मुख्य गेट से अचानक दौड़ते युवक को मालगाड़ी से टकराते देख जीआरपी के जवान युवक को उठाने के लिए भागे। जवान एस दुबे ने युवक को उठाकर जीआरपी चौकी पहुंचाया। जीआरपी एसआई आरएस महाजन, आरपीएफ एसआई एसके यादव ने युवक से पूछताछ की। काफी देर बाद युवक ने अपना नाम पंकज पिता बलिराम निवासी महाराष्ट्र जिला यवतमाल ग्राम डिगरिस बताया। युवक के पिता लाइनमैन हैं। उसने आत्महत्या की कोशिश क्यों की कुछ बता नहीं पाया। एसआई महाजन ने बताया युवक का मानसिक संतुलन ठीक नहीं है। परिजन से संपर्क कर पता लगा रहे हैं।
पंकज
hin_Deva bho_Deva hin_Deva mai_Deva